google/wiki40b huggingface dataset:
Radek Procházka

Karriere

Procházka kom på 12.-plass ved EM i boccia i 2005, og 4.-plass ved VM i 2006. 
I 2009 fikk han gull ved EM i boccia i Povoa de Varzim i Portugal. Der vant han finalen 3-2 over Fernando Pereira. Året etter kom han på 20.-plass ved VM i boccia. I 2011 kom han på 17.-plass individuelt ved World Cup som ble arrangert i Belfast. Han var også med på det tsjekkiske laget som fikk bronse i parkonkurransen ved World Cup 2011, der han spilte sammen med Leoš Lacina og Petr Hubalovsky. Ved utgangen av 2011 var han rangert som nummer 21 i verden i klassen BC4. 
Han deltok ved Paralympiske sommerleker 2012 i London. I parkonkurransen i klassen BC4 fikk Tsjekkia sølvmedalje, der han spilte sammen Leoš Lacina. Tsjekkia tapte her 3-5 for Brasil i finalen. Individuelt kom han på 6.-plass, etter at hun tapte kvartfinalen 3-5 for Stephen McGuire, og tapte for Yuk Wing Leung i kampen om 5.-plassen i plasseringsspillet.
Slagorden for Operasjon Weserübung – 9. april 1940

Krigsoppsetningsplan for Operasjon Weserübung – 9. april 1940
Den tyske operasjonen for invasjonen av Danmark og Norge i april 1940 hadde kodenavnet Operasjon Weserübung, eller «Weser-øvelse». På de alliertes side kjempet de delvis mobiliserte danske og norske hærene, og en alliert ekspedisjonsstyrke bestående av britiske, franske og polske tropper.

Danmark

På grunn av at Danmark undertegnet en ikke-angrepspakt med Tyskland i mai 1939 var den danske hæren ikke mobilisert og ingen befestninger var blitt bygget. Dette resulterte i at kun noen få enheter av den danske hæren kunne bekjempe den tyske invasjonen.
Landesorg

Landesorg eller nasjonal sørgedag er betegnelsen på en dag eller en periode med sorg blant befolkningen i en nasjon. Dager eller perioder med landesorg er vanligvis dager til minne om personer som har hatt stor betydning for nasjonen, typisk presidenter, regenter eller andre statsoverhoder. Det erklæres ofte landesorg samme dag som begravelsen, eller ved markering på dødsdagen i årene etter. Landesorg er også vanlig ved større tragedier og naturkatastrofer i en nasjon hvor mange menneskeliv er gått tapt. Landesorgen blir erklært av nasjonens myndigheter, som også bestemmer landesorgens varighet.

Landesorg i Norge

Etter terrorangrepene i Norge 22. juli 2011 kunngjorde statsminister Jens Stoltenberg at søndag 21. august 2011 skal være nasjonal sørgedag. Dagen skal være til minne om ofrene etter terrorangrepene i Regjeringskvartalet og på Utøya.
Détachement Terre de Polynésie/Régiment d’Infanterie de Marine du Pacifique – Polynésie

Détachement Terre de Polynésie/Régiment d’Infanterie de Marine du Pacifique – Polynésie (DTP/RIMaP-P) er en fransk hæravdeling basert på Tahiti i Fransk Polynesia. Den er en del av Forces armées en Polynésie française. Avdelingen ble opprettet i 2012. DTP/RIMaP-P overtok etter Régiment d'infanterie de marine du Pacifique – Polynésie (RIMaP-P).
Peter Utaka

Landslaget

Peter Utaka spilte 8 landskamper for Nigerias herrelandslag.
Rhinorhipidae

Utseende

Middelsstor (5 – 8,5 mm), slank bille. På grunn av de lange og kraftige antennene kan arten minne om familien trebukker (Cerambycidae), men den er ikke beslektet med disse. Kroppsform avlang og sterkt hvelvet, overside hårete. Hodet er ganske bredt, nedbøyd, med små, men utstående fasettøyne. Antennene er ganske lange og kraftige, trådformede, 11-leddete. Brystskjoldet (pronotum) er omtrent så bredt som hodet og omtrent så langt som bredt, sterkt hvelvet, med markerte bakhjørner. Dekkvingene er avlange, med markerte "skuldre", mye bredere enn brystskjoldet. De har tydelige lengderekker av fine punktgroper. Beina er lange og kraftige, føttene fem-leddete. 
Larven er ukjent.
Hotel California (album)

Ettermæle

I 2003 kom albumet på 37.-plass på musikkmagasinet Rolling Stones liste over «Tidenes 500 beste album».
Lokalnett

Historikk

Før PC-ene ble oppfunnet, var det vanlig med en sentral datamaskin som brukerne arbeidet på via terminaler ved hjelp av enkel, lavhastighets kabler. Nettverk som IBM sitt SNA (Systems Network Architecture) hadde som mål å koble terminaler eller andre hovedmaskiner sammen. De første LAN-ene ble konstruert sent på 1960-tallet. Disse leverte høyhastighets sammenkoblinger mellom flere større datamaskiner. Da de personlige datamaskinene kom, blant annet med operativsystemene CP/M og DOS, betydde det at bedrifter kunne ha dusinvis eller til og med hundrevis av datamaskiner. Dette ga behov for å dele ressurser som skrivere og store harddisker, siden disse var dyre.
I begynnelsen var det mange forskjellige nettverkstyper, som ikke kunne kommunisere med hverandre. Dette skyldtes blant annet at de hadde forskjellige fysiske lag og nettverksprotokoller, og fordi det ikke var enighet om hvordan man burde dele ressursene. Det var også vanlig at hver produsent hadde sin egen type nettverkskort, kabling, egen nettverksprotokoller og nettverksoperativsystem. Dette gjorde at tidlige nettverk laget av 3Com, med 3Com sitt nettverksoperativsystem (3+ Open) ikke kunne kommunisere med tidlige nettverk laget av Novell, som kjørte operativsystemet Novell Netware.
Da internett ble mer brukervennlig bidro det til på å gjøre de lokale datanettene mer ensrettet. De bruker vanligvis samsvarende nettverkslag, nettverksprotokoller og annet – noe som gjør at man vanligvis ikke trenger å bygge om datamaskinen, eller legge andre nettverksprotokoller inn på den hvis man skal flytte den fra et lokalt nettverk til et annet.
Stia

Frazioni

Kommunen omfatter følgende frazioni:
Molin di Bucchio, Palazzo, Papiano, Papiano Alto, Porciano, Santa Maria alle Grazie, Vallucciole
The Blind Side

Mottagelse

Filmen ble en suksess i USA med inntjening på over 300 millioner dollar brutto. Den ble også godt mottatt av filmanmelderne som lovpriste særlig Sandra Bullocks innsats. Hun fikk en Oscar for beste kvinnelige hovedrolle, foruten en rekke andre priser. En film om amerikansk fotball gjør det generelt godt i USA, og sliter internasjonalt. Filmen hadde premiere den 12. mars 2010 i Norge. VGs omtale mente at filmen «er basert på en dypt rørende historie fra virkeligheten. Dessverre har Hollywood-behandlingen gjort den for bløt og for søt. Effekten er til tider kvalmende.» En annen norsk anmelder var like misfornøyd: «en ordentlig kristen barmhjertighetshistorie som er for god til å være sann, bortsett fra at den selvsagt er sann.» Begge anmeldere var imidlertid enig om at Sandra Bullock er filmens lyspunkt som balanserer filmens påtrengende sentimentaliteten som den driftige tobarnmoren Leigh Anne Tuohy, som tar til seg Michael Oher etter å ha funnet ham ute i kulda i t-skjorte og shorts. Heller ikke i USA var det fritt for negativ kritikk ved at filmen i all vesentlighet var Onkel Tom-fortelling om snille hvite som redder en fattig og noe tilbakestående afroamerikaner.

Musikk

Filmen hadde 22 sanger (kreditert 24 sanger) av musikere som Les Paul, Young MC, Lucy Woodward, The Books, Canned Heat, Five for Fighting, og av filmens skuespiller Tim McGraw. Da musikk-CD fra filmen ble utgitt var ingen av disse sangene med.
Asialekene 1966

Asialekene 1966 var de femte Asialekene, de ble arrangert i Bangkok i Thailand i perioden 9. til 20. desember 1966. Det var 1 945 utøvere fra 16 nasjoner som deltok i fjorten sporter. Japan ble beste nasjon med 78 gullmedaljer foran Sør-Korea med tolv.
Menneskets flatlus

Liv og utvikling

Den lever på huden hvor det er hår, som ved kjønnsorganer og endetarmsåpningen, armhuler, skjegg, øyebryn, øyevipper og bryst. Flatlus lever ikke i hodebunnen (i vanlig hodehår).  Flatlusa er forholdsvis bred og ser ut som en liten «krabbe», men den er vanskelig å få øye på, ettersom den er svært liten, lysbrun og går i ett med hud og hår. En livssyklus tar flere uker.
Beina er generelt korte og tykke og har en kraftig klo ytterst på foten. Det midterste og det bakerste beinparet er kraftigere enn de fremste. Hodet er tydelig smalere enn kroppen. Bakkroppen er mer rund, butt og ikke så spiss bakover. Hodelus er mer avlang, med en ganske smal kropp i forhold til flatlus.
Eggene «limes» fast på håret, nede ved hårroten, til verten. Limet er vannfast. 
Lus har ufullstendig forvandling, det vil si at utviklingen fra egg til voksen skjer gradvis gjennom flere hudskift. De har ikke et puppestadium (metamorfose).

En truet art?

Data fra museer og helsestasjoner tyder på at flatlusa er blitt svært mye sjeldnere i de senere årene, og dersom man skal bruke de vanlige kriteriene for vurdering av truethet burde den sannsynligvis vært regnet for en truet art. En mulig årsak til dette er at det er blitt ganske vanlig å barbere bort kjønnshår mellom unge, seksuelt aktive mennesker. Lusa har dermed mistet sitt naturlige habitat.

Overføring og smitte

Flatlus overføres helst ved direkte kontakt mellom mennesker, særlig ved tett kroppskontakt som sex. Sjeldnere gjennom klær eller sengetøy. 
Flatlus synes ikke å være bærer av noen sykdommer.

Symptoner og behandling

Bitt fra flatlus gir etterhvert en kraftig kløe, som kommer av en allergisk reaksjon i huden. Bittmerkene etter menneskets flatlus er noe blålige på farge.

Mennesker

Flatlus kan lett fjernes med krem eller sjampo som kan kjøpes reseptfritt på apoteket. Resten av husstanden bør også undersøkes og kanskje behandles. Partneren er sannsynligvis smittet og bør behandles. 
En undersøkelse går ut på å se etter lus eller egg.  Bruk forstørrelsesglass eller en luse-kam. Hår kan kammes med en finkam (lusekam), som tar med seg lus.  Kam håret grundig hver dag den første uken. Deretter sjeldnere. Håret må være vått under kamming, da sitter lusen fast på kammen på grunn av fuktigheten. Dersom håret er tørt, kan lusene hoppe tilbake fra kammen til håret. Vask kammen godt etter bruk.  Behandlingen bør gjentas noen ganger, med en ukes mellomrom, da eventuelle egg som kan ha overlevd første behandling, nå er klekt.

Andre «lus og lopper»

Hodelus kan finnes på mennesker, men denne finnes bare i hodebunnen. Den har en smal avlang kropp i forhold til flatlus.
Lus fra pattedyr som hund og katt går ikke over på mennesker, uten ved rent uhell.  Mens lopper fra fugler (fuglereder) kan være svært irriterende. Lopper biter og det blir røde merker på huden. Merkene etter menneskets flatlus er mer blålige.
COESA

Consorcio Operativo del Este S.A., forkorta COESA, er et costaricansk busselskap. Det driver de fleste lokale rutene østover fra San José, til kantonene Montes de Oca og Curridabat, og distriktet Zapote.
Selskapet ble etablert i 1998 under navnet Autotransportes CESMAG. I 2000 kjøpte det opp selskapet som var ansvarlig for rutene til Curridabat. Året etter kjøpte det opp Empresa Sabanilla, og tok dermed over rutene til Sabanilla. I 2003 ble også Autotransportes Zapote med rutene til Zapote kjøpt opp av selskapet.
Lita Greve Jensen

Publikasjoner

Lita Greve Jensen har som fagperson skrevet vitenskapelige publikasjoner i en rekke fagtidsskrift, særlig i Norsk Entomologisk Tidsskrift. Hun har også skrevet en rekke kortere artikler i et mer populært språk om sitt fagområde i Insekt-Nytt, ofte var dette artikler med utgangspunkt i mer faglige artikler hun hadde skrevet i tyngre vitenskapelige tidsskrift.
Lita Greve Jensen har skrevet flere av de Norske Insekttabellene. Hun har vært aktiv skribent i serien Fauna fra Hardangervidda som tok for seg insekter og andre laverestående dyregruppe i høyfjellet. I perioder var hun medredaktør sammen med Trond Andersen i serien Insecta norvegiae. Hun har også vært medlem i fondstyret og medlem i redaksjonskomiteen til Norwegian Journal of Entomology.
Loddetinn

RoHS blyfri loddetin

En vanlig blanding er 99% tinn, kobber 0,7%, og 0,3% sølv. 
Dette smelter og renner uten store problemer ved 275 grader.

Lodde- og flussmiddel

Vanligvis er det tilstrekkelig med saltsyre og loddevann til rengjøring og fjerning av oksidhinner. Loddevann lages ved at man heller saltsyre opp i et lite kar, gjerne av bly.
Prosessen utvikler mye røyk og hydrogen. Ved tilstrekkelige høy konsentrasjon av hydrogen i luften vil man få knallgass, som kan være eksplosivt.
He (Ma'anshan)

He (kinesisk: 和县; pinyin: Hé Xiàn) er et fylke i provinsen Anhui i Folkerepublikken Kina. Det ligger i byprefekturet Ma'anshan.
Befolkningen var på 642 036 innbyggere i 1999.
Frem til 22. august 2011 var fylket del av det da avskaffede byprefekturet Chaohu (滁州市).

Kulturminner

Funnstedet for Hexian Homo erectus (Hexian yuanren yizhi, 和县猿人遗址) ble i 1988 tilføyd på Folkerepublikken Kinas liste over kulturminner. Fossilene av disse homo erectus-førmenneskene ble utgravd i Longtandong-hulen i Wanjiashan-fjellet i He fylke i 1980 og 1981.
Palmitas (Uruguay)

Transport

Ruta 2 forbinder Palmitas med Fray Bentos og Argentina.
Risvollan borettslag

Risvollan borettslag er Norges største frittstående borettslag med 1 113 leiligheter, og ligger vel 5 km sør for Trondheim sentrum. Det utgjør det meste av området Risvollan. Borettslaget ble etablert i 1970 etter en arkitektkonkurranse utlyst av Trondheim kommune i 1967. Konkurransen ble vunnet av trondhjemsarkitektene Brantenberg og Hiorthøy som fikk jobben med å forestå prosjektering og utbygging av området. Området er tegnet etter inspirasjon fra italiensk byarkitektur, noe en tydelig ser på de mange små og hyggelige piazzaene.
På grunn av størrelsen er det fem bussholdeplasser fordelt på de 500 målene som laget utgjør. Borettslaget har 12 fast ansatte som sørger for driften av 8 ulike boligområder i rekkehus/lavblokk, samt 55 leiligheter i en høyblokk integrert i et forretningssenter. 
Borettslaget sender informasjon til beboerne blant annet gjennom TV Risvollan.
Borettslagets administrasjonsbygg, oppført 2013–2015, tegnet av arkitektkontoret Pir II, fikk prisen Hederlig omtale i konkurransen om Trondheim kommunes byggeskikkpris 2017.
Bréguet-Sabin (Paris Metro)

Bréguet-Sabin er en stasjon i 11. arrondissement på metroen i Paris.
Den har sitt navn etter gatene rue Bréguet, oppkalt etter en familie av kjente ur- og instrumentmakere og rue Saint-Sabin, oppkalt etter Charles-Pierre Angelesme de Saint-Sabin som var en kommunal embetsmann i 1700-tallets Paris. 
Stasjonen betjenes av linje 5.
Epistel

Epistel (av gresk epistolē, «brev») er et uttrykk som brukes om brevene i Det nye testamentet i Bibelen. Det er også vanlig generelt å omtale skrivelser fra antikken til en eller flere personer som epistler.
Som litterær sjanger betegner uttrykket en prosatekst skrevet til en mottaker, reell eller fiktiv. Teksten kan gjerne være personlig, kåserende i stilen. Tidligere ble ordet også brukt om dikt skrevet i brevform, for eksempel Horats, Ovid.
Ordet er også kjent fra Carl Michael Bellmanns diktsyklus Fredmans epistlar som opprinnelig var tenkt som en parodi på Paulus' brev i Det nye testamentet.
Groruddalen frisbeeklubb

Groruddalen frisbeeklubb er en idrettsklubb med tilbud rettet mot frisbeesporten. Klubben ble etablert som Furuset Frisbee Klubb 1. april 1996, men skiftet navn fra 1. januar 2004. Klubben er mest kjent for sporten frisbeegolf, og hjemmebanen er Alnaparken Frisbeegolfbane, også kalt Yggdrasil som ligger i Alnaparken på nedre Furuset. Banen er en full konkurransebane med 18 permanente kurver, og omtales som krevende.
Stuping under Sentralamerikanske og karibiske leker 1993

Stuping under Sentralamerikanske og karibiske leker 1993. Stuping var en av flere sporter i de syttende sentralamerikanske og karibiske leker som ble arrangert i Ponce på Puerto Rico i perioden 19. til 30. november 1993. Det var syttende gangen som stuping var med i de sentralamerikanske og karibiske leker. Det var seks øvelser, 1- og 3 meter sviktstup og 10 meter tårnstup for både menn og kvinner. Mexico ble beste nasjon med tre gullmedaljer foran Cuba med to.
Oljesøl på Montarafeltet i Australia 2009

Den oppjekkbare boreriggen West Atlas på Montarafeltet rundt 690 kilometer utenfor byen Darwin i Australia brøt ut i brann 1. november 2009 etter at oljefeltet hadde lekket olje i ti uker. Operatør på feltet var det thailandske selskapet PTTEP og med Seadrill som eier av riggen. Død fisk og oljeklumper er funnet nær den indonesiske kysten. West Atlas ble levert fra Kffelverftet høsten 2007.
Oljesølet skjedde i Timorsjøen utenfor Vest-Australia siden 21. august 2009 og utviklet seg til et av Australias verste. Oljefeltet ligger utenfor Kimberley kysten, 250 kilometer nord for Truscott, og 690 kilometer vest for Darwin.
Australias Department of Resources, Energy, and Tourism beregnet oljesølet til 2000 fat per dag.
Laureles (Salto)

Transport

Ruta 31 Coronel Gorgonio Aguiar forbinder Laureles med Fernández, Albisu og Biassini.
Philipp Jenninger

Bakgrunn

Jenninger kom fra en katolsk familie som sto  det katolske partiet Zentrums nært. Faren, som var boktrykkermester, var under nasjonalsosialismens tid utsatt for heftig sjikane.
Hans brødre Albert og Wilhelm falt under andre verdenskrig. Hans bror Alfred (født 3. mars 1921; død 24. mai 2007) ble senere oberst ved Luftlandindings- og lufttransportskolen i Altenstadt i Oberbayern.

Utdannelse, tidlig virke

Etter Abitur (artium) i 1952 studerte Jenninger jus i Tübingen, og tok i 1955 den første og 1959 den annen juridiske statseksamen. I 1957 ble han dr. jur. med avhandlingen Die Reformbedürftigkeit des Bundesverfassungsgerichts.

Embedsmann

Fra 1960 arbeidet han for militærforvaltningen i Stuttgart, og fra 1963 som sekretær i forsvarsministeriet. I 1964 ble han personlig sekretær og pressesekretær for ministeren for forbundsforsvarsrådsforbindelser, Heinrich Krone.

Politiker

Etter oppløsningen av Krones ministerium var han fra 1966 til 1969 politisk sekretær for finansminister Franz Joseph Strauss.
Fra 1969 til 1990 var Jenninger medlem av det tyske parlamentet. Han var første parlamentariske forretningsfører for CDU/CSU-fraksjonen fra 1973 til 1982. Etter Rainer Barzels avgang ble han valgt til president for det tyske parlamentet i 1984.
Etter at Helmut Kohl var blitt valgt til kansler i 1982 ble Jenninger utnevnt til statssekretær med tittelen statsminister i Kanzleramt. Han gikk av som statssekretær da han ble valgt til parlamentspresident.

Diplomat

Fra 1991 til 1995 var Jenninger Tysklands ambassadør til Østerrike, og deretter frem til 1997 ambassadør til Den hellige stol.
Synkronsvømming under Panamerikanske leker 2011

Synkronsvømming under Panamerikanske leker 2011. Synkronsvømming var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert i duett og lag for damer, Canada ble beste nasjon, de vant begge gullmedaljene.
Hotel Kong Carl

Hotel Kong Carl er et hotell i Sandefjord i Vestfold. Bygningen ble oppført i 1690, og allerede fra 1721 fungerte huset som herberge.
Hotel Kong Carl er et unikt hotell i hjertet av Sandefjord
I dag er dette tradisjonsrike hotellet nyoppusset og eies av Eric Sandtrø og Morten Christensen og drives av Hotelldirektør Morten Christensen under Unike Hoteller kjeden.
Bye Bye Bluebird

Handling

Filmen beveger seg satirisk rundt et eventyr om to eksentriske unge kvinner som, etter to år hver for seg, kommer hjem til Færøyene. På Færøyene drar de ut på en noe annerledes biltur.

Priser og nominasjoner

Filmen har mottatt fem priser, blant annet mottok Katrin Ottarsdóttir Tiger Award for filmen på Lübecks nordiske filmfestival i 2000. Filmen ble også nominert til tre andre priser, som for eksempel Amandaprisen i Norge i 1999. Den har blitt vist på flere festivaler, blant annet: Lübecks nordiske filmfestival, Rouens nordiske filmfestival og Internasjonale filmfestivalen i Rotterdam.
Institut for Miljøvurdering

Institut for Miljøvurdering (en: Environmental Assessment Institute (EAI)) er en uavhengig institusjon under det danske miljøministeriet.
Instituttets formål er å medvirke til at miljømålene nås på den økonomisk mest effektive måte.
Instittutet ble opprettet i februar 2002 med den kontroversielle Bjørn Lomborg som direktør. Lomborg forlot stillingen i juli 2004 og ble avløst av Peter Calow.
BM Ciudad Real

BM Ciudad Real (Club Balonmano Ciudad Real) er en håndballklubb i byen Ciudad Real i provinsen av samme navn i den autonome regionen Castilla-La Mancha i Spania. Klubben spiller i den spanske toppdivisjonen Liga ASOBAL. Klubben ble opprettet som ADC Caserío Vigón i 1981 og har hatt det nåværende navn siden 1992. Klubben har fire ganger vunnet Liga ASOBAL, tre ganger vunnet EHF Champions League og to ganger vunnet cupvinnercupen i håndball. Talant Dujshebaev er klubbens trener fra 2005.
Hans Sloane

Ettermæle

Hans viktigste kjøp var William Courtens kolleksjon, den store botaniske kolleksjonen til Leonard Plukenet og den enorme samlingen av variert innhold fra James Petiver. I tillegg hadde han sin egen samling fra Jamaica og noe fra England, men størsteparten tilegnet han seg via kjøp og bytte. Da han døde i 1753 etterlot han seg et enormt Kuriositetskammer som fylte både huset hans og nabohuset. Han utpekte i alt 63 boforvaltere. Blant boforvalterne fantes det representanter for familien, adelsfolk, medlemmer av House of Commons, Fellows av Royal Society, biskoper, forretningsmenn, antikvarer og naturhistorikere. Deres oppgave var å sørge for at samlingen forble hel og selge den til kongen av Storbritannia for £20 000. Hvis de mislykkes i å interessere kongen, skulle de prøve å selge den til Royal Society, University of Oxford, College of Physicians i Edinburgh og forskjellige utenlandske akademier. Hvis alt gikk galt, gav Sloane boforvalterne lov til å dele opp samlingen. Alt gikk heldigvis bra, og til tross for at kongen ikke virket interessert, ble Parlamentet med på å kjøpe samlingen. Sammen med Robert Bruce Cottons bibliotek og Harley-manuskriptene (kjøpt fra 1. og 2. jarl av Oxford) utgjorde den utgangspunktet for British Museum. Senere ble den også i stor grad utgangspunktet da de naturhistoriske samlingene ble gitt egne lokaler på South Kensington i 1881.

Åpenhet

I motsetning til de aller fleste andre museer før 1800-tallets demokratiserende prosesser var svært få museer åpne for publikum på 1700-tallet. Til en viss grad, levde de fortsatt i ånden til 1600-tallets kuriositetskammer; de var lukket for publikum, og kun svært få forskere ble gitt adgang til samlingene. Til Hans Sloanes samling ble derimot gjester mottatt med takk. Det var derimot ikke bare var å gå inn, slik som kan forventes på et moderne museum. Det var allikevel veldig uvanlig, og en del av arven etter Sloane. I det lange testamentet står det klart at samlingen skal holdes samlet, for å være tilgjengelig til de som måtte ønske det. Da kongen av Storbritannia grunnla British Museum (se over), la de nye forvalterne til grunn at samlingen skulle beholdes "ikke bare for den lærde og nysgjerriges inspeksjon og underholdning, men for generell bruk og nytte for publikum".
Basiliscus

Bygning og utseende

De ekte basiliskene er relativt lange og slanke øgler som blir 70 til 75 cm som voksne, med en kroppsvekt på rundt 80 gram. Basilisker vokser raskt som unge og mer ujevnt som voksne. Halen bærer et karakteristisk seil, særlig hos hannene, og de forskjellige artene har gjerne mer eller mindre velutviklede seil, både på ryggen og hodet. Tilsvarende seil er kjent fra nå utdødde krypdyr som Dimetrodon og Spinosaurus.
Basiliskene er brune til grønne av farge, med mer blålige tegninger langs ryggen og distinkt gul iris. Huden felles flekkvis.

Levested

De ekte basiliskene finnes over mesteparten av Latin-Amerika der det finnes elver og bekker, fra Mexico til Ecuador. Slekten er svært tilpasningsdyktig og rømte dyr har etablert ville bestander blant annet i Florida, hvor de graver seg ned i løvhauger for å holde varmen om vinteren.